Անգլիական մսաբրդատու ոչխարներ

Անգլիական մսաբրդատու ոչխարներ, 18-19-րդ դարերում Անգլիայում ստացված կիսանրբագեղմ ոչխարի ցեղեր։

Անգլիական մսաբրդատու ոչխարների բաժանում 
Բաժանվում են՝
 Երկարաբուրդ,
 Կարճաբուրդ,
 Լեռնային խմբերի։

Երկարաբուրդ ոչխարներ 
Ամենից շատ տարածված են երկարաբուրդ ցեղերը՝
 Լեյստյորները,
 Բորդյոր-լեյստյորները,
 Լինքոլները,
 Ռոմնի-մարշերը,
 Դևոնները (ընդամենը՝ 10 ցեղ)։
Ոչխարները խոշոր են, բուրդն ունի յուրահատուկ փայլ և մինչև 30 սմ երկարություն։ Բրդատվությունը՝ ձ–6կգ։

Կարճաբուրդ ոչխարներ 
Կարճաբուրդ 12 ցեղերից ավելի հայտնի են
 Շրոպշիրները,
 Հեմպշիրները,
 Օքսֆորդդաունները,
 ոութդաունները
 Դորսեթները։
Բրդի երկարությունը՝ 6—10 սմ, բրդատվությունը՝ մոտ 3 կգ։ Ունեն լավորակ միս։ Օգտագործվում են վաղահաս ցեղեր ստանալու համար։

Լեռնային ոչխարներ 
Լեռնային ոչխարները (15 ցեղ) ունեն ոչ մեծ չափեր և տարբեր որակի բուրդ։

Անգլիական մսաբրդատու ոչխարները վաղահաս են՝ 3—4 ամսական գառներից ստացվում է մինչև 20 կգ միս։ Միսը համեղ Է, բարձրորակ։ Ունեն նաև բարձր բրդատվություն։ Անգլիական մսաբրդատու ոչխարները բուծում են Հյուսիսային և Հարավային Ամերիկայում, Ավստրալիայում, Նոր Զելանդիայում, Հարավային Աֆրիկայում, եվրոպական երկրների հատկապես մեղմ կլիմա ունեցող շրջաններում։

Ոչխարի ցեղեր